ΟΔΗΓΙΑ 98/51/ΕΚ ΤΗΣ ΕΠΙΤΡΟΠΗΣ της 9ης Ιουλίου 1998 για τη θέσπιση ορισμένων μέτρων εφαρμογής της οδηγίας 95/69/ΕΚ του Συμβουλίου για τη θέσπιση των όρων και των κανόνων που εφαρμόζονται κατα την έγκριση και την εγγραφή ορισμένων εγκαταστάσεων και ενδιαμέσων του τομέα της διατροφής των ζώων (Κείμενο που παρουσιάζει ενδιαφέρον για τον ΕΟΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 95/69/ΕΚ του Συμβουλίου, της 22ας Δεκεμβρίου 1995, για τη θέσπιση των όρων και των κανόνων που εφαρμόζονται κατά την έγκριση και την εφαρμογή ορισμένων εγκαταστάσεων και ενδιαμέσων του τομέα της διατροφής των ζώων και για την τροποποίηση των οδηγιών 70/524/ΕΟΚ, 74/63/ΕΟΚ, 79/373/ΕΟΚ και 82/471/ΕΟΚ (1), η οποία εφεξής μετονομάζεται «οδηγία 95/69/ΕΚ», και ιδίως το άρθρο 15,

Εκτιμώντας:

ότι στην οδηγία αυτή έχουν θεσπιστεί κανόνες για τους όρους έγκρισης και εγγραφής αυτών των εγκαταστάσεων που βρίσκονται στην Κοινότητα 7 ότι πρέπει να θεσπιστούν ισοδύναμες διατάξεις για την έγκριση και την εγγραφή εγκαταστάσεων που βρίσκονται σε τρίτες χώρες 7

ότι η επιλογή αυτών των χωρών πρέπει να βασίζεται σε κριτήρια γενικής φύσεως, όπως οι κανόνες που ισχύουν στον τομέα της παραγωγής των ζωοτροφών, καθώς και η οργάνωση και οι εξουσίες των αρμοδίων αρχών που είναι υπεύθυνες για τη διεξαγωγή ελέγχων σ' αυτόν τον τομέα 7

ότι πρέπει να εξασφαλίζεται ότι αυτές οι εγκαταστάσεις που βρίσκονται σε τρίτες χώρες, πληρούν όρους τουλάχιστον ισοδύναμους με αυτούς που ισχύουν για τις εγκαταστάσεις που βρίσκονται στα κράτη μέλη, έτσι ώστε να εξασφαλίζεται ότι τα προϊόντα που παράγονται από αυτές τις εγκαταστάσεις δεν συνεπάγονται κινδύνους για την υγεία των ανθρώπων ή των ζώων, ούτε για το περιβάλλον 7

ότι πρέπει να προβλεφθεί η δυνατότητα της επαλήθευσης, από εμπειρογνώμονες της Επιτροπής και των κρατών μελών, της τήρησης, στις τρίτες χώρες των κανόνων που θεσπίζονται από την παρούσα οδηγία 7

ότι ο κατάλογος των τρίτων χωρών και των εγκαταστάσεών τους, πρόκειται να αποτελέσει αντικείμενο περαιτέρω αποφάσεων εφαρμογής 7 ότι είναι απαραίτητο, για να μη διακοπούν οι συναλλαγές με τρίτες χώρες, να προβλεφθούν μεταβατικές ρυθμίσεις για τη μετάβαση από το προηγούμενο στο νέο σύστημα έγκρισης εισαγωγών, εν αναμονή της πλήρους λειτουργίας του νέου καθεστώτος 7

ότι, εν αναμονή της έγκρισης των καταλόγων εγκαταστάσεων που βρίσκονται σε τρίτες χώρες, τα κράτη μέλη θα πρέπει να διαβιβάσουν στην Επιτροπή και στα λοιπά κράτη μέλη, τις πληροφορίες που αφορούν τις εγκαταστάσεις που βρίσκονται σε τρίτες χώρες, στις οποίες επιτρέπεται να θέτουν σε κυκλοφορία στην Κοινότητα προϊόντα, εφόσον έχουν αντιπρόσωπό τους εγκατεστημένο στο έδαφός τους 7

ότι θα πρέπει να θεσπιστούν ομοιόμορφες ρυθμίσεις για τον καθορισμό υποδειγμάτων, αφενός για την εγγραφή εγκεκριμένων εγκαταστάσεων και ενδιαμέσων και, αφετέρου, για τον κατάλογο των εγκεκριμένων εγκαταστάσεων και ενδιαμέσων 7

ότι θα πρέπει να θεσπιστούν ομοιόμορφες ρυθμίσεις για τον καθορισμό της δομής, αφενός του αριθμού έγκρισης και, αφετέρου, του αριθμού εγγραφής των εγκαταστάσεων και των ενδιαμέσων 7

ότι τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για τις ζωοτροφές,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

ΚΕΦΑΛΑΙΟ I

Ορισμοί

Άρθρο 1

Για τους σκοπούς της παρούσας οδηγίας, ως «αρμόδια αρχή» νοείται η αρχή του κράτους μέλους ή της τρίτης χώρας, η οποία είναι υπεύθυνη για τη διενέργεια επισήμων ελέγχων στον τομέα της διατροφής των ζώων.

ΚΕΦΑΛΑΙΟ II

Κατάλογος τρίτων χωρών

Άρθρο 2

1. Η Επιτροπή, αποφασίζοντας σύμφωνα με τη διαδικασία η οποία θεσπίζεται στο άρθρο 16 της οδηγίας 95/69/ΕΚ, καταρτίζει τον κατάλογο που αναφέρεται στο άρθρο 15 στοιχείο α) πρώτο εδάφιο της εν λόγω οδηγίας. Αυτός ο κατάλογος είναι δυνατόν να τροποποιείται ή να ολοκληρώνεται σύμφωνα με την ίδια διαδικασία.

2. Για να αποφασίζεται κατά πόσον μια χώρα πρέπει να περιληφθεί στον κατάλογο που αναφέρεται στην ως άνω παράγραφο 1, θα πρέπει να λαμβάνονται, ιδίως, υπόψη τα ακόλουθα στοιχεία:

α) η νομοθεσία αυτής της χώρας στον τομέα της διατροφής των ζώων, και ιδίως οι κανόνες που αφορούν την παραγωγή και τη θέση σε κυκλοφορία των προϊόντων και των ουσιών που προορίζονται να χρησιμοποιηθούν στη διατροφή των ζώων, καθώς επίσης και οι κανόνες που διέπουν τους ελέγχους 7

β) η δομή και η οργάνωση της αρμόδιας αρχής, και οι εξουσίες τις οποίες διαθέτει αυτή η αρμόδια αρχή, καθώς και οι εγγυήσεις που είναι σε θέση να παρέχει όσον αφορά την εφαρμογή των κοινοτικών κανόνων 7

γ) η οργάνωση και η διενέργεια των προσηκόντων ελέγχων στον τομέα των ζωοτροφών 7

δ) οι εγγυήσεις τις οποίες η τρίτη χώρα είναι σε θέση να παράσχει σχετικά με τη συμμόρφωση με κανόνες τουλάχιστον ισοδύναμους με αυτούς που θεσπίζονται στο παράρτημα της οδηγίας 95/69/ΕΚ.

3. Οι αποφάσεις που αναφέρονται στην παράγραφο 1 πρέπει να δημοσιεύονται 7 κάθε πέντε έτη, θα δημοσιεύεται ένας παγιωμένος κατάλογος.

ΚΕΦΑΛΑΙΟ III

Έγκριση εγκαταστάσεων που βρίσκονται σε τρίτες χώρες

Άρθρο 3

Κατάλογοι εγκεκριμένων εγκαταστάσεων

1. Η Επιτροπή, αποφασίζοντας σύμφωνα με τη διαδικασία που προβλέπεται στο άρθρο 16 της οδηγίας 95/69/ΕΚ, και επί τη βάσει κοινοποίησης εκ μέρους των αρμοδίων αρχών των τρίτων χωρών που αναφέρονται στο άρθρο 2 παράγραφος 1, καταρτίζει καταλόγους εγκαταστάσεων που βρίσκονται σε τρίτες χώρες, από τις οποίες τα κράτη μέλη επιτρέπουν να εισάγονται τα προϊόντα που αναφέρονται στο άρθρο 2 στοιχεία α), β), γ) και δ) της εν λόγω οδηγίας. Ο κατάλογος αυτός θα είναι δυνατόν να τροποποιείται σύμφωνα με την ίδια διαδικασία:

- αναλόγως των αποτελεσμάτων των ελέγχων που προβλέπονται στο άρθρο 5, ή

- επί τη βάσει δυσμενών αποτελεσμάτων των ελέγχων που έχουν διενεργηθεί σε εισαχθέντα προϊόντα, ή

- για να λαμβάνονται υπόψη οι νέες πληροφορίες που θα έρχονται σε γνώση της αρμόδιας αρχής της τρίτης χώρας.

2. Μια εγκατάσταση επιτρέπει να περιλαμβάνεται στον κατάλογο, μόνο εφόσον:

- βρίσκεται σε μια από τις χώρες του καταλόγου ο οποίος αναφέρεται στο ως άνω άρθρο 2 παράγραφος 1,

- πληροί απαιτήσεις τουλάχιστον ισοδύναμες με αυτές που ορίζονται στην οδηγία 95/69/ΕΚ.

3. Πρέπει να δημοσιεύονται οι αποφάσεις που αναφέρονται στην παράγραφο 1 7 κάθε πέντε έτη, θα δημοσιεύεται ένας παγιωμένος κατάλογος.

ΚΕΦΑΛΑΙΟ IV

Εγγραφή εγκαταστάσεων που βρίσκονται σε τρίτες χώρες

Άρθρο 4

Κατάλογοι εγκεκριμένων εγκαταστάσεων

1. Η Επιτροπή, αποφασίζοντας σύμφωνα με τη διαδικασία που προβλέπεται στο άρθρο 16 της οδηγίας 95/69/ΕΚ, και επί τη βάσει κοινοποίησης εκ μέρους των αρμοδίων αρχών των τρίτων χωρών που αναφέρονται στο άρθρο 2 παράγραφος 1, καταρτίζει καταλόγους εγκαταστάσεων που βρίσκονται σε τρίτες χώρες, από τις οποίες τα κράτη μέλη επιτρέπουν να εισάγονται τα προϊόντα που αναφέρονται στο άρθρο 7 παράγραφος 2 στοιχεία α), β), και γ) της εν λόγω οδηγίας. Ο κατάλογος αυτός είναι δυνατόν να τροποποιείται σύμφωνα με την ίδια διαδικασία:

- αναλόγως των αποτελεσμάτων των ελέγχων που προβλέπονται στο άρθρο 5, ή

- επί τη βάσει δυσμενών αποτελεσμάτων των ελέγχων που έχουν διενεργηθεί σε εισαχθέντα προϊόντα, ή

- για να λαμβάνονται υπόψη οι νέες πληροφορίες που θα έρχονται σε γνώση της αρμόδιας αρχής της τρίτης χώρας.

2. Μια εγκατάσταση επιτρέπει να περιλαμβάνεται στον κατάλογο, μόνο εφόσον:

- βρίσκεται σε μια από τις χώρες του καταλόγου ο οποίος αναφέρεται στο ως άνω άρθρο 2 παράγραφος 1,

- πληροί απαιτήσεις τουλάχιστον ισοδύναμες με αυτές που ορίζονται στην οδηγία 95/69/ΕΚ.

3. Οι αποφάσεις που αναφέρονται στην παράγραφο 1, πρέπει να δημοσιεύονται 7 κάθε πέντε έτη, θα δημοσιεύεται ένας παγιωμένος κατάλογος.

ΚΕΦΑΛΑΙΟ V

Γενικές διατάξεις

Άρθρο 5

Επιτόπιοι έλεγχοι

1. Επιτόπιοι έλεγχοι είναι δυνατόν να διενεργούνται από εμπειρογνώμονες της Επιτροπής και των κρατών μελών, ανάλογα με την περίπτωση, για να επαληθεύεται κατά πόσον οι διατάξεις της παρούσας οδηγίας, και ιδίως αυτές του άρθρου 2 παράγραφος 2, του άρθρου 3 παράγραφος 2 δεύτερο εδάφιο και του άρθρου 4 παράγραφος 2 δεύτερο εδάφιο, εφαρμόζονται πράγματι.

Οι εμπειρογνώμονες των κρατών μελών ορίζονται από την Επιτροπή, κατόπιν σχετικής προτάσεως των κρατών μελών.

2. Η Επιτροπή πληροφορεί τα κράτη μέλη σχετικά με τα αποτελέσματα των ελέγχων που αναφέρονται στην ως άνω παράγραφο 1.

ΚΕΦΑΛΑΙΟ VI

Μεταβατικές ρυθμίσεις

Άρθρο 6

1. Εν αναμονή των αποφάσεων οι οποίες αναφέρονται στο άρθρο 2 παράγραφος 1, στο άρθρο 3 παράγραφος 1 και στο άρθρο 4 παράγραφος 1, τα κράτη μέλη δύνανται να επιτρέπουν μόνο τις εισαγωγές προϊόντων από τρίτες χώρες που αναφέρονται στα άρθρα 3 και 4, εφόσον προέρχονται από εγκαταστάσεις οι οποίες έχουν αντιπρόσωπο εγκατεστημένο στην Κοινότητα.

Τα κράτη μέλη απαιτούν το όνομα και η διεύθυνση του εν λόγω εγκατεστημένου στην Κοινότητα αντιπροσώπου, να εμφαίνεται δίπλα στο όνομα και τη διεύθυνση του παραγωγού, στο μητρώο εγγραφής και στον κατάλογο ο οποίος αναφέρεται στο άρθρο 8.

2. Οι αντιπρόσωποι οι οποίοι αναφέρονται στην ως άνω παράγραφο 1 και οι οποίοι προτίθενται να ασκήσουν τις δραστηριότητές τους για πρώτη φορά οφείλουν, αρχής γενομένης από την 1η Ιανουαρίου 1999, να υποβάλουν στην αρμόδια αρχή του κράτους μέλους στο οποίο είναι εγκατεστημένοι, δήλωση σύμφωνα με την οποία αναλαμβάνουν:

- να εξασφαλίζουν ότι η εγκατάσταση την οποία αντιπροσωπεύουν πληροί τους όρους που θεσπίζονται στο άρθρο 3 παράγραφος 2 δεύτερο εδάφιο ή, ανάλογα με την περίπτωση, του άρθρου 4 παράγραφος 2 δεύτερο εδάφιο,

- να τηρούν μητρώο εγγραφής των προϊόντων τα οποία αναφέρονται στα άρθρα 3 και 4, ανάλογα με την περίπτωση, τα οποία έχουν τεθεί σε κυκλοφορία στην Κοινότητα εκ μέρους των εγκαταστάσεων που αντιπροσωπεύουν, σύμφωνα με τις σχετικές διατάξεις που θεσπίζονται στο παράρτημα της οδηγίας 95/69/ΕΚ.

3. Στους αντιπροσώπους οι οποίοι αναφέρονται στην ως άνω παράγραφο 1, εφόσον ασκούσαν τις δραστηριότητές τους στις 31 Δεκεμβρίου 1998, επιτρέπεται να εξακολουθήσουν να ασκούν αυτές τις δραστηριότητες, υπό τον όρο ότι θα έχουν υποβάλει τη δήλωση που αναφέρεται στην ως άνω παράγραφο 2, πριν από την 1η Μαΐου 1999.

4. Τα κράτη μέλη απαγορεύουν τη διάθεση, για ελεύθερη κυκλοφορία εντός της Κοινότητας, προϊόντων τα οποία προέρχονται από μια εγκατάσταση:

α) εάν ο εκπρόσωπός της στην Κοινότητα δεν πληροί τους όρους των παραγράφων 2 ή 3 7

ή

β) εάν κατά πρώτο λόγο αυτή ή ο εκπρόσωπός της, δεν πληρούν πλέον έναν ουσιαστικό όρο που ισχύει για τις δραστηριότητές τους επί τη βάσει των αποτελεσμάτων

- των ελέγχων που διενεργούνται σε εισαγόμενα προϊόντα, ή

- ενός επιτόπου ελέγχου που αναφέρεται στο άρθρο 5,

και εάν, κατά δεύτερο λόγο, η εγκατάσταση ή ο αντιπρόσωπός της δεν συμμορφώνονται με αυτόν τον όρο εντός λογικής προθεσμίας.

Άρθρο 7

1. Εν αναμονή των αποφάσεων που αναφέρονται στο άρθρο 2 παράγραφος 1, στο άρθρο 3, παράγραφος 1 και στο άρθρο 4 παράγραφος 1, τα κράτη μέλη αποστέλλουν στην Επιτροπή και στα λοιπά κράτη μέλη, για πρώτη φορά πριν από τις 30 Ιουνίου 1999, αντίγραφο της εγγραφής και του καταλόγου που αναφέρονται στο άρθρο 8 των εγκαταστάσεων που αναφέρονται στο άρθρο 6 παράγραφος 1.

2. Κάθε τροποποίηση του μητρώου εγγραφών και του καταλόγου που αναφέρονται στην ως άνω παράγραφο 1, μετά από τις 30 Ιουνίου 1999 θα αποστέλλεται ξεχωριστά στα λοιπά κράτη μέλη και στην Επιτροπή.

ΚΕΦΑΛΑΙΟ VII

Μητρώο εγγραφών και κατάλογος εγκαταστάσεων και ενδιαμέσων. Αριθμός έγκρισης και εγγραφής

Άρθρο 8

Το μητρώο εγγραφών που αναφέρεται στο άρθρο 5 παράγραφος 1, και ο κατάλογος που αναφέρεται στο άρθρο 10 παράγραφος 1 της οδηγίας 95/69/ΕΚ πρέπει να καταρτίζονται σύμφωνα με το υπόδειγμα το οποίο προβλέπεται, αντιστοίχως, στο κεφάλαιο Ι παράγραφοι 1 και 2 του παραρτήματος της παρούσας οδηγίας.

Άρθρο 9

Ο αριθμός έγκρισης που αναφέρεται στο άρθρο 5 παράγραφος 1 και ο αριθμός εγγραφής που αναφέρεται στο άρθρο 10 παράγραφος 1 της οδηγίας 95/69/ΕΚ πρέπει να έχουν την μορφή η οποία προβλέπεται στο κεφάλαιο ΙΙ του παραρτήματος της παρούσας οδηγίας.

ΚΕΦΑΛΑΙΟ VIII

Τελικές διατάξεις

Άρθρο 10

1. Τα κράτη μέλη θεσπίζουν και δημοσιεύουν, το αργότερο μέχρι τις 31 Δεκεμβρίου 1998, πληροφορώντας σχετικά αμέσως την Επιτροπή, τις νομοθετικές, κανονιστικές και διοικητικές διατάξεις που είναι απαραίτητες για τη συμμόρφωση με την παρούσα οδηγία.

Εφαρμόζουν αυτές τις διατάξεις από την 1η Ιανουαρίου 1999.

Κατά την επίσημη δημοσίευσή τους, οι διατάξεις αυτές πρέπει να περιλαμβάνουν μνεία της παρούσας οδηγίας, ή να συνοδεύονται από τέτοια μνεία. Οι λεπτομέρειες σχετικά με αυτήν τη μνεία αποφασίζονται από το κράτος μέλος.

2. Τα κράτη μέλη αποστέλλουν στην Επιτροπή το κείμενο των βασικών διατάξεων της εθνικής νομοθεσίας που θεσπίζουν επί θεμάτων τα οποία διέπονται από την παρούσα οδηγία.

Άρθρο 11

Η παρούσα οδηγία τίθεται σε ισχύ την 3η ημέρα μετά τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 12

Η παρούσα οδηγία απευθύνεται στα κράτη μέλη.

Βρυξέλλες, 9 Ιουλίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 332 της 30. 12. 1995, σ. 15.

ΠΑΡΑΡΤΗΜΑ

ΚΕΦΑΛΑΙΟ I

I.1. ΜΗΤΡΩΟ ΕΓΓΡΑΦΗΣ ΕΓΚΕΚΡΙΜΕΝΩΝ ΕΓΚΑΤΑΣΤΑΣΕΩΝ/ΕΝΔΙΑΜΕΣΩΝ

>ΑΡΧΗ ΓΡΑΦΗΚΟΥ>

[Άρθρο 5 παράγραφος 1 της οδηγίας 95/69/ΕΚ] 1 2 3 4 5 6

Αριθμός έγκρισης Κωδικός δραστηριότητας (1) Όνομα ή επαγγελματική ονομασία (2) Διεύθυνση (3) Σχετικά με το άρθρο 13 της οδηγίας 70/524/ΕΟΚ (4) Παρατηρήσεις

(1) A = εγκαταστάσεις που αναφέρονται στο άρθρο 2 παράγραφος 2 στοιχείο α) της οδηγίας 95/69/ΕΚ.

B = εγκαταστάσεις που αναφέρονται στο άρθρο 2 παράγραφος 2 στοιχείο β) της οδηγίας 95/69/ΕΚ.

C = εγκαταστάσεις που αναφέρονται στο άρθρο 2 παράγραφος 2 στοιχείο γ) της οδηγίας 95/69/ΕΚ.

D = εγκαταστάσεις που αναφέρονται στο άρθρο 2 παράγραφος 2 στοιχείο δ) της οδηγίας 95/69/ΕΚ.

E = εγκαταστάσεις που αναφέρονται στο άρθρο 2 παράγραφος 2 στοιχείο ε) της οδηγίας 95/69/ΕΚ.

F = εγκαταστάσεις που αναφέρονται στο άρθρο 2 παράγραφος 2 στοιχείο στ) της οδηγίας 95/69/ΕΚ.

I = ενδιάμεσοι που αναφέρονται στο άρθρο 3 παράγραφος 1 της οδηγίας 95/69/ΕΚ.

(2) Όνομα ή επαγγελματική ονομασία της εγκατάστασης/του ενδιαμέσου και του αντιπροσώπου, ανάλογα με την περίπτωση.

(3) Διεύθυνση της εγκατάστασης/του ενδιαμέσου και του αντιπροσώπου, ανάλογα με την περίπτωση.

(4) (1) = «Παρασκευαστές συνθέτων ζωοτροφών που δύνανται να χρησιμοποιούν προμείγματα σε ελάχιστη αναλογία 0,05 % κατά βάρος» όπως αναφέρεται στο άρθρο 13 παράγραφος 3 της οδηγίας 70/524/ΕΟΚ.

(2) = «Παρασκευαστές συνθέτων ζωοτροφών που δύνανται να προσθέτουν απευθείας: αντιβιοτικά, κοκκιδιοστατικά και άλλες φαρμακευτικές ουσίες και αυξητικούς παράγοντες στις σύνθετες ζωοτροφές» όπως αναφέρεται στο άρθρο 13 παράγραφος 4 στοιχείο β) της οδηγίας 70/524/ΕΟΚ.

(3) = «Παρασκευαστές συνθέτων ζωοτροφών που δύνανται να προσθέτουν απευθείας χαλκό, σελήνιο και βιταμίνες A και D στις σύνθετες ζωοτροφές» όπως αναφέρεται στο άρθρο 13 παράγραφος 4 στοιχείο β) της οδηγίας 70/524/ΕΟΚ.

>ΤΕΛΟΣ ΓΡΑΦΗΚΟΥ>

I.2. ΚΑΤΑΛΟΓΟΣ ΕΓΚΕΚΡΙΜΕΝΩΝ ΕΓΚΑΤΑΣΤΑΣΕΩΝ/ΕΝΔΙΑΜΕΣΩΝ

>ΑΡΧΗ ΓΡΑΦΗΚΟΥ>

>ΤΕΛΟΣ ΓΡΑΦΗΚΟΥ>

ΚΕΦΑΛΑΙΟ II

Ο αριθμός έγκρισης που αναφέρεται στο άρθρο 5 παράγραφος 1, ο αριθμός εγγραφής που αναφέρεται στο άρθρο 10 παράγραφος 1 της οδηγίας 95/69/ΕΚ πρέπει να έχουν την ακόλουθη δομή:

1. Ο χαρακτήρας «α» σε περίπτωση που είναι εγκεκριμένη εγκατάσταση ή ο ενδιάμεσος.

2. Κωδικός ISO του κράτους μέλους ή της τρίτης χώρας, όπου βρίσκονται η εγκατάσταση ή ο ενδιάμεσος.

3. Εθνικός αριθμός αναφοράς με μέγιστο αριθμό οκτώ αλφαριθμητικών χαρακτήρων.